Forudbetalt leje indbetaler du, når kontrakten underskrives. Beløbet indestår hos Balder frem til din opsigelsesperiode. Forudbetalt leje kan benyttes til betaling af husleje i den/de absolut sidste måneder i lejeforholdet. Vær opmærksom på at forudbetalt leje alene dækker husleje og ikke aconto-betalinger til vand og varme, hvorfor disse fortsat vil blive opkrævet og skal indbetales.
Depositum benyttes til istandsættelse af lejemålet og eventuelt andre økonomiske udeståender, når du er flyttet ud af lejligheden. Er der penge til overs, vil beløbet blive medregnet på din flytteopgørelse.